
1  irocinium  in  rebus  medicis  positurus,  quum  per 
sat  longum  tempus,  modo  huc,  modo  illuc  fluc¬ 
tuassem,  nec  certum  capere  consilium  potuissem 
de  quanam  potissimum  materia  scriberem;  tandem 
intellexi,  talem  esse  eligendam,  quae  tironis  in¬ 
genio  aptissima  videretur,  et  in  qua  experientia, 
anis  medicae  optima  magistra ,  non  plane  desti¬ 
tuerer*  Omnes  enim  nostrae  artis  partes  a  doc¬ 
tissimis  viris  ita  perscrutatae  et  elaboratae  sunt, 
ut  tironi  propria  experientia  destituto,  in  animum 
venire  non  possit,  aliquid  novi  et  non  dicti  pro¬ 
ferre  velle;  etenim  jam  Plautus  inquit*  „  Nihil 
est  /jam  dictum,  quod  non  dictum  sit  prius* ct 
Quamobrem,  u£  legi  academicae  quoque  obedirem 
conatos  sum ,  dispersas  tantum  et  jam  elaboratas 
res  e  libris  peritissimorum  virorum  colligere  et 

componere*  elaborandi  inauguratis  speciminis  causa. 
In  pluribus  mihi  arridentibus  rebus,  quarum  in 
largo  medicinae  thesauro  permultae  sunt,  tandem 
e  familia  coniferarum,  Juniperum  Sabinam  elegi, 
utque  jam  a  me  dictum  est,  auctores,  quos  con¬ 
sulere  mihi  licuit,  consului».  Quamvis  effati  me¬ 
mor  essem  viri  in  arte  medica  excellentissimi 
,,  verba  nulla  de  hac  planta  facienda  esseui)  ne¬ 
quaquam  tamen  a  meo  proposito  recessi,  cum  ex¬ 
perientia  docet,  hanc  plantam  neutiquam  esse  tam 
noxiam  quam  Frank  et  alii  contenderunt,  et  vim 
emmenagogam  abortivamque  hujus  plantae,  quam 
Frank  praecipue  timet,  ei  cum  nrnltis  aliis  com¬ 
munem  esse» 

Credens  et  spe  fretus,  nullum  damnum  inde 
exoriri  posse,  dissertatsunculam  hancce  lectori  be¬ 
nevolo  trado,  adjectis  precibus,  ut  ei  indulgentiam 
ac  benevolentiam  largiatur»  V,  F. 


i)  System  der  medicinischen  Poiizei  von  Feter  Frank» 
B.  III.  pag  95.  §.8. 


) 


7 


Historica  quaedam* 


Juniperum  Sabinam  vocamus  arborem*  quam  grae- 
corum  antiquis  jam  notam  fuisse,  haud  nescimus, 
sed  fugit  nos,  an  ea  nomina,  quibus  antiquitas 
eaiu  appellaret,  nostram  plantam  stricte  significent, 
necne;  etenim,  ut  paucis  dicam,  nihil  est  incer¬ 
tius,  quam  plantarum  voculas  in  pristinorum  aucto¬ 
rum  voluminibus  obvias,  cuicurdibet  recentiorum 
speciei  adaptare  velle,  nihil  haesitantius;  ut  multi 
jam  naturae  scrutatores  in  pendiscendis  antiquis 
linguis  fcummopere  versati,  frustrarieam  his  diffi¬ 
cillimis  explicatu  operam  navarint.  Juniperum 
Sabinam  veteribus  jam  innotuisse,  confirmat  i) 
Plinius  et  Dioscorldes  $)♦  Videtur  quidem  grajo- 
rum  vox  Be*9w  sive  nostrae  Sabinae  con¬ 

venire,  neque  rS  fixPxSrea  ad  significandam  eam 


1)  Dioscoridis  Oper.  omn.  Lib.  I.  Cap.  103. 

2)  C.  Plinii  secund.  hist.  nat.  Lib.  XXX VI 1.  ed  P. 
Miller,  Lib.  XXIV.  Cap.  XXXVI. 


r 

vix  deesse ,  id  quod  nec  Dioscorides  i)  negat,  et 
C*  Bauhinus  &)  confirmat;  ,,sed  versate  diu,  quid 
valeant  humeri,  quid  ferre  recusent/1 2 3 4  mihi  im¬ 
possibile  est,  hoc  altius  penidusque  perscrutari, 
atque  obscuris  hisce  dubiisque  necessariam  lucem 
affundere* 

Ad  etymologiam  me  jam  convertens ,  prirs 
genericum,  dein  triviale  habeo,  quod  exquiram, 
nomen.  Genericum  ,,  Juniperus 45  aliis  aliter  deri¬ 
vatur,  alii  putant,  et  in  his  C*  Bauhinus  5)  Juni¬ 
perum  hanc  arborem  dictam  fuisse,  quod  juniores 
et  novellos  fructus  pariat ,  antiquis  maturescenti¬ 
bus,  et  solani  fere  arborum  foetus  suos  in  bien¬ 
nium  prorogare;  alii  aliter  de  hujus  nominis  ori¬ 
gine  senserunt,  quam  philologiae  cultoribus  ulte¬ 
rius  disquirendam  relinquo*  Triviale,  quod  atti¬ 
net  nomen,  hoc  ab  Sabina  gente,  quae  lians  Juni¬ 
peri  speciem  in  varium  usum  vocaret,  manasse 
dicitur.  Ad  Dioscoridis/J)  spectantes,  qua 

vocula  ipse  duas  hujus  generis  arbores  appellatas 
voluit,  illud,  eodem  monente,  inde  forttsse  fluxisse 
invenimus,  quod  accensis  inque  fumum  conversis 
earundem  arborum  foliis  ad  depellendos  aeris 


1)  1.  c.  Lib.  I.  Gap,  104. 

2)  C.  Bauhini  Pinax.  Lib.  XII.  Sec.  V.  p.  486. 

3)  1.  c.  pag.  488. 

4)  Dioscorideb  1.  c. 

noxios  vapores  eum q ne  purificandum  uteretur 
prisca  aetas*  Haec  hhbui  L*  B.  de  etymologia, 
quae  dicerem  5  oro  autem  vos  leniter  amiceque  de 
me  judicare,  et  omnia  quae  protuli,  aequa  ponde¬ 
rare  lance.  Propiora  jam  adeamus* 

Auctorum  nonnulli  duas  describant  Sabinas, 
atque  C.  Bauhinus  i)  alterum  distinguit  Tamarisci 
similem  folio,  alteram  Cupressi,  quam  aliis)  tri¬ 
viali  nomine  creticam  vocabant*  Etiam  Discorides 
3)  de  duobus  loquitur  altero  foliis  Cu¬ 

pressum  aequante,  quod  genus  spinosius,  graveo¬ 
lens,  acre  et  ferventis  naturae  est,  fuisse  hoc  vi¬ 
detur  nostra  lunipems  communis,  id  quod  eo 
certius  fit,  si  apud  eum  legimus,  curtam  esse 
hanc  arborem,  si  huiu3  folia  ad  suffiendum  adhi¬ 
beri  asserit*  Alterum  nostrae  S*  similius.  Myri¬ 
cam  contendit  aemulari,  quod  folia  attineat* 
Nostra  vero  lunipems  Sabina  esse  illud  videtur, 
de  qua  potissimum  exposituri,  primum  animad¬ 
vertamus  oportebit,  Raiuin  4)  Cedro  Goensi  fruc¬ 
tum  Sabinae  adscripsisse,  contra  quae  C.  Bauhi¬ 
nus:  5)  jjDiffert,  inquit,  a  Cedro,  quod  SaLuiae 


1)  C.  Bauliini  Pinax  L  c, 

2)  Rembertus  Dodonaeas,  de  stir,  hiat  p,  262, 

3)  L  c. 

4)  Rajas  liis t.  ph  1926, 
b)  1.  p. 

odor  gravis  et  Sabinae  extremi  rami  in  acuta  foUa 
delinunt,  et  baccae  minores  sunt  et  nigrescunt, 
cum  contrario  Cedrus  Junipero  odoratior  sit,  folia 
obtusiora,  et  baccae  minores  phoenicei  coloris 
sint/5  Haec  Bauhinus*  Plirdos  i),  qui  Sabinam 
non  praetermisit,  et,  sicut  Dioscorides,  cuius  e 
libris  hauriebat,  seu  $ol^a 9-^ov  appellavit 

„$abinae,  ait,  herbam  propagine  seri  et  avulsione. 
Attamen  verisimile  est ,  hanc  eum  plantam  cum 
Junipero  quocunque  alio,  Cedro,  Cupresso,  aliis¬ 
que  huiusmodi  coniteris  commutasse.  Wedel,  q) 
qui  inulta  de  Sabina  disseruit,  et  cuius  scripta 
vix  venalia  adhuc  prostant5  rc  Bvov  Homeri  nos¬ 
tram  esse  Sabinam  contendit,  tamen  illa  planta 
esse  videtur,  quae  nostro  tempore  Thuia  nomi¬ 
natur*  Idem  de  mensis  Citriis  loquitur  in  singu¬ 
lari  dissertatione,  quibus  a  vulgo  propriam  vim 
tributam,  et  quas  e  Sabina  rcccruioruin  confectas 
esse,  perhibet*  De  viribus  S*  varia  exstat  veterum 
opinio,  n t  Dioscorides  5)  de  duobus  suis 
agens,  haec  dicat  *  5>  Utriusque  (unam  nempe, 

quod  Cupresso  simile,  alterum,  quod  Myricae 
foliis  hic  intelligit)  folia  nomas  compescunt,  et 
phlegmones,  adhibita  mitigant,  nigrities  et  sordes 


1)  1.  c. 

2)  Wedel,  do  Tliyo  Homeri.  Jena  1707. 

3)  1.  c. 


/ 

(3ii  necrosi  et  cariei  alludit?)  cum  incile  inducta 
repurgant,  carbunculosque  rumpunt.  Cum  vino 
autem  folia  digesta  vel  cocta  et  epota,  sanguinem 
per  lotium  educunt,  et  partus  expellunt,  id  ipsum 
tum  appositu,  tum  sufbtu,  praestant*  Calefactoriis 
etiam  unguentis,  ac  praesertim  gleucino  immiscentur* 
Plinius  i),  de  Juniperi  viribus  et  effectu  quaedam 
protulit,  quae  et  sigillatim  ad  Sabinam  pertinere 
videntur*  Dicit  enim,  omnes  Juniperos  prae  caete- 
ris  excale  facere  atque  extenuare  corpora  nostra, 
quod ,  ut  ad  cunctas  Juniperi  species ,  ita  etiam 
ad  Sabinam  pertinebit;  dicit  porro duas  esse 
Juniperos ,  alteram  maiorem ,  minordm  alteram  ; 
utramque  accensam  serpentes  fugare ;  utriusque 
ac  semina  et  stomachi  et  pectoris  et  laterum  do¬ 
loribus  adversari,  inflationes  algoresque  auferre, 
tussim  concoquere  et  durities;  urinam  ciere,  atque 
ubi  corpori  illeveris,  tumores  dissolvere.  De  his 
omnibus  fusius  exponerem,  si  in  promptu  habe¬ 
rem,  quibus  carere  non  potest  huius  difficillimi 
negotii  tantillus  tiro;  quum  vero  necessariis  sub¬ 
sidiis  destitutus  sim,  verbum  non  amplius  addam; 
patescit  ex  his  paucis,  quid  maiores  nostri  de  Sa¬ 
bina  indicarim,  quid  auxilii  in  morbis  de  ea  spe¬ 
raverim;  ad  cetera  igitur  procedam*  — • 

Botanica  Xuniperi  Sabinae  descriptio, 

Juniperus. 

(RaiusS.  meth.  stirp.  Britt.  444,  Rupp,  Flor,  len* 
326,  Kram.  Tent,  bof,  24?»  Boerhave  In,  pl,  h, 
L,  B,  T,  II,  207,  Lin,  g,  pl,  n,  918*  v,  Royen. 
Fi,  Leydi.  89,  v.  Hali.  FI.  helv,  7.  etc.) 

Character  genericus  floris  masculini : 

Amentum  s:  strobilus  squamosus,  squamis 
decem  unifloris,  Corolla  nulla. 

Character  genericus  floris  feminini : 

Calix  tripartitus,  petala  tria,  styli  tres,  stro¬ 
bilus  in  galbulum  sphaericum  apice  trifurcatum 
tripy&enum  coalescens.  Nuculas:  bacca  infera  car¬ 
nosa  ,  trisperma. 

Character  specificus  lunip,  Sabinae. 

1,  S.  foliis  obtusis,  oppositis,  medio  glandu¬ 
losis,  quadrifariam  imbricatis,  tenellis  acutis  op¬ 
positis,  caule  fruticoso.  Wilcle, 

1,  S.  foliis  oppositis  erectis,  decurrentibus, 
oppositionibus  pyxidatis,  Sp,  pl,  1472,  Gouan.  h. 
rnonsp,  n.  12Q.Q.  Pali,  itin,  3,  p,  363,  Lud,  ect, 
93,  Kniph,  Cent,  5,  n.  46,  Wildenow  arb,  157, 
Linne  Sp.  ed,  R.  T,  IV,  p,  277. 

I,  S.  foliis  inferne  adnatia,  oppositionibus 
concatenatis.  Hor.  cliff,  464,  Hor.  ups,  299  Gine- 

t  '  ■ 

lin  FI.  sibir.  |P*  L  p.  133,  Blackw.  Herb*  11*  214, 
du  Hainel.  arb.  Torn.  II.  Tab.  65. 

I*  S*  foliis  caule  adpressis ,  lanceolatis  caule 
coniugatis*  v.  Hali*  fi.  helv.  p*  1662* 

Mas  ?  (Synon.  Sabina  mas  Boerhavii,  Hor.  L. 

13.  2*  p.  207.  Sabina  sterilis,  I.  Bauhin*  his  t.  pl. 

1*  p*  208.  Sabina  folio  tamarisci  Dioscoridis*  C. 
Bauhin.  Pin.  487-  Sabina  tamarisci  similis,  Da- 
leschamp*  his  t*  pl.) 

Calyx*  Amentum  conicum,  constans  radii 
communi,  cui  tres  flores  oppositi,  triplici  appo¬ 
sitione  opponuntur,  terminante  decimo  amentum 
singulus  fios  pro  basi  agnoscit,  squamam  latam, 
brevem,  incumbentem,  pedicello  columnae  affixam* 

Corolla*  o 

Stamina.  Filamenta  (in  flosculo  terminali  tria 
subulata,  inferne  coalita  in  unum  corpus;  in  fios» 
culis  vero  lateralibus  vix  manifesta*  Antherae  tres,  ■ 
distinctae  in  flosculo  terminali,  at  squamae  caly- 
cinae  in  lateribus  adnatae.  Pollen  luteum,  pul¬ 
verulentum* 

Femina*  (Synon.  Sabina  femina  Boerh.  1.  c. 
Sabina  baccifera  7*  Bauhin*  I*  c.  Sabina  folio 
Cupressi  C*  Bauhin.  1*  c.  et  du  Harnel.  arb.  2«  t. 
62*  Sabin*  Cupresso  similis,  Daleschamp.  h.  pl* 
p*  132.  Sabina  Dodonaei,  Pempt*  354.  Blackw* 
h*  n.  214.) 

Calyx*  Perianthium  tripartitum  minimum, 
germini  adnatum,  persistens. 

Corolla*  Petala  tria,  persistentia,  rigida  acuta. 

Pistillum*  Germen  inferum*  Styli  tres  sim¬ 
plices.  Stigmata  simplicia* 

Pericarpium*  Bacca  carnosa,  subrotunda,  in¬ 
fera  parte  tribus  oppositis  tuberculis  (e  calyce  ac¬ 
creto)  apice  tribus  denticulis  antea  petalis,  umbi¬ 
licata,  parvolis  glandulis  succulentis  obtecta,  ple¬ 
rumque  exterius  verrucosa  et  tuberculata* 

Color  baccarum  ex  bruneo  coeruleus  est* 

Semina.  Ossicula  duo  vel  tria,  hinc  convexa, 
inde  angulata  et  oblonga* 

Loca  natalia*  Sabina,  Italiae,  Hispaniae  ea- 
nimque  regionum,  quae  ad  auroram  vergunt, 
silvestris  est  incola  sempervirens ,  provenit  praeci¬ 
pue  in  editioribus  nmbrosisque  locis,  et  colitur 
apud  no 8,  sed  in  hortis  nostris  frutex  manet,  et 
raro  fructus  maturat,  ut  a  nonullis  sterilis  dicta 
fuerit;  calidiori  sub  coelo  arborescit. 

Floret  Maio  et  Aprili,  quo  tempore  etiam 
herba  8*  folia  Sabin.  colligenda  est  ad  usum 
pharmaceuticum* 

V 

Hic  duarum  Sabin.  varietatum  mentio  facienda 

.  *  % 

erit  ab  auctoribus  propositarum: 

a.  lunip*  Sabinae  lusitanicae  ,  nonnullis 
etiam  8*  folio  Cupressi  nominatae,  (Sabine  a 

feuille  de  Cypres).  Folia  obscore-viridiora  ,  odor¬ 
que  eorum  non  adeo  fragrans,  quam  in  S.  vulgari. 

j3*  lunip*  Sabinae  foliis  variegatis. 

Quae  arbor  testante  Roessig,  antecedenti  va¬ 
rietati  propior  esse  videtur,  quam  Junipero  Sabi¬ 
nae  communi* 

Folia  huius  arboris,  eandem  habent  indolem, 
cum  varietate  litter,  proposita,  attamen  fines 
turionum  tenellorum  coloris  luteo-albidi  sunt, 
etiam  teneris  albidis  striis  distincta. 

Inter  feminam  et  marem  huius  arboris  diffe« 
rentia  nulla  exiatit,  praeterquam  in  floribus;  ete¬ 
nim  in  fl*  femin*  pistilli  conspiciuntur,  deficien¬ 
tibus  staminibus ,  in  masculino  vero  stamina  tan¬ 
tum,  pistillis  deficientibus;  hinc  liquet,  non  sem- 
per  in  uno  eodemque  flore  esse,  organa  genitalia 
utriusque  sexus*  Suffciat,  quod  in  uno  flore  ad¬ 
sint,  organa  genitalia  masculina,  in  altero  femi¬ 
nina.  Ubi  igitur  femina  secreta  a  mare  est  ,  in¬ 
cassum  floret,  quum  fructus  absque  mare  et  prae¬ 
gressa  foecundatione  prodire  non  potest* 

* 

Igitur  generis  secreti  causa,  merito  haec  arbor 

€1.  Dioeciae,  Ord*  Monadelphiae  Linn*  vel,  se- 

■ 

eundum  systema  novum  a  lussieuo  stabilitum, 
familiae  naturali  coniferarum  adnumeratur* 

Principia  s.  Elementa  chemica  et 
Analvsis  chemica, 

j 

Vires  Sabinae  praecipue  in  herba  s,  foliis  hu¬ 
ius  arboris  sunt  quaerendae ,  quae  in  medicum 
potissimum  trahuntur  usum.  Semina  autem  s. 
baccae  S,  una  cum  eius  ligno  et  cortice,  nunquam 
a  medicis  adhiberi  solent ,  ideoque  nullum  in  re 
pharmaceutica  obtinent  locum,  quamvis  huius 
arboris  baccis  ut  illis  Juniperi  communis,  perspi¬ 
cuus  in  corpus  humanum  effectus  plane  abiudicari 
non  potest.  Partes  constitutivae  remotae  sunt 
eaedem ,  ac  in  omnibus  plantis,  hydro  genium, 
carbogenium  et  oxygenium*  Distincta  huius  her¬ 
bae  analysis  in  lucem  non  prodiit,  attamen  ex 
analysi  a  Bodesky  i)  instituta,  patescit,  princi¬ 
pium,  cui  imprimis  S,  efficacia  adscribencla  est, 
quodque  sensus  iarn  percipiunt,  quum  grave  oleat, 
fragretque ,  ac  saporem  exhibeat  resinosum  haec 
herba,  oleum  esse  aethereum  ex  viridi  flavum  ac 
fervidum,  cuius  quantitas,  a  variis  viris  varie 
destinata ,  maxirna  in  foliis  reperitur,  Alia  prin¬ 
cipia  quae,  quum  leviores  gignant  effectus,  haud 
adeo  scimus  insignia,  in  resina  viridf,  cuius  quan¬ 
titas  nondum  destinata  est,  ia  materia  extractiva. 


1)  Heckers,  Arzneimittellekre  B.  II.  p.  113» 

atque  gummi  in  nostra  planta  cum  oleo  aetbereo 
obviis  consistunt.  Si  Hoffmann  i)  fides  habenda, 
ex  una  huius  herbae  libra,  tres  olei  aetherei  uncias 
accipimus,  quam  tamen  quantitatem  alii  aliter 
definiunt,  ut  Bodesky  ex  octo  libris  herbae  unam 
tantummodo  et  dimidiam  olei  aetherei  unciam 
ope  destillationis  secreverit.  Errasse  duo  viri  viden¬ 
tur,  hicque  procul  dubio  parvam  nimis,  ille  ni¬ 
mis  magnam  hanc  quantitatem  vidit,  id  quod  eo 
verisimilius  est,  ponderantibus  nobis,  et  tempus, 
quo  herba  colligitur,  et  locum  natalem,  et  tem¬ 
pestates,  et  rationem  institutae  destillationis,  alias- 
que  circumstantias  in  olei  huius  aetherei  vel  mi¬ 
norem  vel  maiorem  praesentiam  magnam  vim 
exserere  posse.  Quod  utrumque  est,  tamen  inter 
omnes  constat,  Sabinam,  ut  Voigtel  2)  iam  me¬ 
moravit,  prae  aliis  plantis  maximam  illius  olei 
paene  quantitatem  continere,  Testante  Beaume  3) 
habent  librae  viginti  tres  foliorum  Sabinae ,  uncias 
duas  et  dimidiam  olei  aetherei,  contra  quae  Bour- 
guet  4)  contendit,  ex  duabus  foliorum  libris  di¬ 
midiam  unciam  olei  aetherei  sibi  venisse;  quam 


1)  Hofbmaim  Obs«  phys.  ehem,  p.  8, 

2)  Voigtels,  Arzeneimittellehre  B.  II.  p.  278. 

3)  Dessen  Chemie. 

4)  Dessen  ehem.  HandworterbucL  fortges.  von  Ricluer 
B,  III.  p.  246. 

Hagen  i)  inde  secrevit  huius  olei  quantitatem,  ea 
sine  dubio  permagna  est,  et  quam  Dehne,  2) 
hanc  supra  modum  exiguam  credo;  quapropter 
eiusdem  erroris  accusandi  sunt,  ac  viri,  quos 'ce¬ 
lebres  supra  iam  nominavi:  ex  eodemque  fonte 
hic  error  eorum  manasse  videtur.  Berlisky  3) 
sententiam,  quam  iuxta  una  herbae  libra  unciam 
et  unam  olei  aetherei  continet,  verisimillimam 
esse  arbitror.  Ceterum  hoc  Sabim  oleum  aethe- 
reum  ita  se  habet,  ut  omnia  alia  olea  aetherea. 

Infusum  et  decoctum  aquosum  hb*  sicuti 
experimenta  a  Pfaff4)  et  Berlisky  5)  instituta  do¬ 
cuerunt,  coloris  ex  davo  fusci  sunt,  nonnullisque 
guttulis  solutionis  ferri  sulphurici  eis  instillatis, 
ex  obscuro  viridia  semet  ostendunt,  sparguntque 
odorem  foliorum ,  ac  subamaro  sunt  sapore.  Ex 
una  foliorum  uncia  duae  parantur  drachmae  ex¬ 
tracti  viridis  quod  odoris  vinosi,  saporis  aroma¬ 
tici  ,  ac  paululum  adstringentis  est.  Extractum 
ope  spiritus  vini  paratum  constat  tum  e  liquore 
oleoso  flavescente,  qui  Sabinam  redolet,  et  acri, 
aromatico  subamaro  sapore  est;  tum  e  substantia 


1)  Dessen  Apothekerkuust. 

2)  Dehne  in  Crells  ehem.  Journal  B.  IU.  p.  17. 

3)  Journal  der  Pharmacie  v.  Trommsdorf  B,  8.  St.  3. 

4)  PfafPs  Syst.  d.  Arzeneixnittell.  B*  4.  p.312.  p.101. 

5)  1.  c. 


19 


i 


fusca,  viscida ,  nigrescente,  quae  adstringentis 
principii  pauxillum  habet.  Foliorum  uncia  una 
plerumque  nobis  largitur  extracti  spirituosi  drach¬ 
mam  unam  et  dimidiam.  Extractum  aquosum  a 
Berlisky  paratum  proprio  narcotico  odore ,  quo 
caret  herba  $.  est  conspicuum*  Ipse  hunc  odorem 
nunquam  percepi,  quamquam  multoties  tentave- 
rim,  parare  hoc  aquosum  extractum,  quod  ex¬ 
perimentum  facile  sine  magnis  impensis  institui 
potest*  Partibus  resinosis  spiritu  vini  extractis, 
remanet  massa  extracti  instar,  alio,  quo  est  Sab. 
odore,  colore  nigro,  sapore  nauseogp*  Idem  Ber¬ 
lisky,  ubi  duabus  recentis  herbae  Sabinae  libris 
octo  aquae  mensuras  superfundebat,  destillationis 
ope  aquam  aromaticam ,  et  unam  circiter  dimidi- 
amque  unciam  olei  aetherei  accipiebat.  —  Ex 
omnibus  autein  hujus  viri  experimentis  sequitur: 

I.  Partes  extractivas  coctas  atque  digestas  in 
sufficiente  aquae  quantitate  omnino  solvi,  olei 
tamen  aetherei  et  resinae  parvam  solummodo  quan¬ 
titatem  hanc  solutionem  inire. 

II.  Infusum  aquosum  et  spirituosum  impri¬ 
mis  aethereas  extrahere,  atque,  si  huius  herbae 
digestio  in  spiritu  vini  sive  alcohole  fiat,  tunc  re¬ 
sinosas  magis  partes  secedere* 

III*  Herbae  S.  arefactae,  partibusque  inde 
oleosis  paene  orbae,  et  cum  aqua  coctae,  extrac¬ 
tivas  magis  inesse ,  atque  gummosas  partes  resi- 

B  a 

namque  propemodum  tunc  esse  fugatam;  recen¬ 
tem  autem  herbam  ditiorem  existere  oleo  aethereo. 

IV.  Particulas  ex  decocto  solutione  Kalina 
praecipitatas,  facile  quidem  in  spiritu  vini^  neque 
tamen  in  aqua  dissolvi  posse,  atque  e  resina  po¬ 
tissimum  constare. 

V*  Herbam  in  alcohole  digestam  tincturam 
viridicantem,  resinae,  quae,  affusa  aqua,  viridi 
distincto  colore  fundum  vasis  petat,  divitem  sistere* 

Effectus  igitur  huius  plantae  maxime  a  parti¬ 
bus  aethereis  oleosis  et  resinosis  dependere  videtur; 
utruin  vero,  ut  in  aliis  plantis,  acidum  proprium, 
(quod,  cum  Hoffmann  magnam  huic  plantae  ad 
scribat  antisepticam  vim,  adesse  fere  deberet,)  an 
alia  substantia  peculiarem  effectum  gignat,  non 
destinare  audeo. 


Vires  luniperi  Sabinae* 

Vires  S.  antiquitas  multum  tentaverat,  variis¬ 
que  hanc  herbam,  media  aetate  oblivioni  paene 
traditam ,  morbis  apposuerat ;  donec  nostris  eam 
temporibus  accuratiori  submittebant  examini,  ite- 
rumque  dignam  autumabant,  qua  in  morbis  ute¬ 
rentur  mortales*  Quis  etiam  fragrantem  expertus 
Sabinae  odorem,  eam  oleo  aethereo  locupletissi¬ 
mam,  insigni  valere  virtute  dubitavit?  Si  iisdem 
haec  arbor  viribus  pollet,  quibus  aliae  eius  fami- 

liae  inserendae,  Iuniperus  nempe  communis, 
Taxus  baccata,  Pinus  silvestris,  Cedrus,  Cupres¬ 
sus,  Thuia ,  aliaeque,  talia  fere,  ac  illae  nobis 
medicamina  praebebit;  sin  minus,  non  intelligo, 
quid  Linnaeus  i)  his  sibi  verbis  voluerit; 

,, Plantae,  quae  genere  conveniunt,  etiam 
virtute  conveniunt;  quae  ordine  naturali  conti¬ 
nentur,  etiam  virtute  propius  accedunt;  quaeque 
classe  naturali  congruunt,  etiam  viribus  quodam¬ 
modo  congruunt.** 

Constat  igitur ,  Sabinam  suis  viribus  alia  me¬ 
dicamina  irritantia  aequiparare,  excepta  una  vir¬ 
tute,  quam  abortivam  vocant,  quamque  ei  po¬ 
tissimum  adscribendam  esse,  perhibent.  Hanc, 
tam  nostro  quam  antiquo  aevo  doctos  occupare 
solitam  ,  infra  enucleabo ,  praemissis  virtutibus, 
quas  alias  ei  dederunt.  Sunt  autem,  qui  dicunt, 
has  corrodentes  et  exedentes  tunc  esse,  ubi  Sabi¬ 
nam  in  pulverem  redactam,  cuti  apposueris,  quod 
verum  esse,  experientia  monstrat*  Hinc  factum 
est,  ut  ad  destruendas  verrucas  syphiliticas,  alias- 
que  excrescentias  adhiberetur.  Multa  et  Angli  de 
Sabina  praedicarunt: v  se  eam  epispastici  instar  et 
vesicatorii  in  usum  vocasse,  ipsisque  anteposuisse 
cantharidibus,  si  harum  noxiam,  quam  uropoetico 
systemati  afferre  soleant,  timuissent* 


1)  Fundament,  botan.  §,  337,  Amstelod, 


Homines  vel  animalia,  large  consumtis  Sabinae 
foliis,  mox  sentiant  in  ventriculo  effectum,  qui 
corrodendo  hoc  organum  invadit,  diras  inflamma¬ 
tiones,  in  gangraenam  abeuntes ,  fpsamque  mortem 
gignit,  et  venenorum  corrodentium  vim  aequat. 

Medicos  quidam  veterinarius  i)  narrat,  qua- 
tnor  pullos  equinos,  Sabinae  herbam  pastos,  post 
aliquot  horas  in  stabulum  venisse,  pabuloque  ab¬ 
horruisse;  iterumque  praeterlapsis  nonnullis  horis, 
vehementi  febre  ac  doloribus  pertinacissimis  cor¬ 
reptos  tumido  atque  dolente  ventre  laborare  coe¬ 
pisse,  usquedum  sub  noctem  morerentur;  totam 
autem,  dissectis  post  mortem  animalibus,  tractus 
intestinorum  superficiem  inflammatam,  nigrisque 
maculis  obsitam  apparuisse ,  et  devoratae  herbae 
fereque  crudae  unam  partem  in  ventriculo  secundo 
magno  (Grasmagen)  inventam  esse* 

Experimenta  ab  Orflla  2)  instituta  circa  her¬ 
bam  S*,  eandem  ejus  vim  irritantem,  de  qua  lo¬ 
cuti  simius,  ostendunt.  Nam  ubi  canibus  sex 

\ 

drachmas  pulveris  herbae  S.  in  ventriculum,  duas- 
que  in  vulnus  experimenti  causa  factum  conjicie¬ 
bat,  brevi  tempore  inflammationibus  peribant;  co¬ 
lumbis,  felibus  caeter:  minima  ad  perniciem  quan- 


1]  Museum  des  Neuen  und  Wissenswurdigsten  von 
Hermbstadt  B.  IV.  II.  I.  p.  149. 

2)  Or/ilVs  Toxicotogie. 

titas  olei  S.  aetherei  opus  erat;  nam  cum  unun 
circiter  hujus  olei  scrupulum  vel  drachmam  de- 
glutivissent,  tremore  afficiebantur,  narcosi,  sopore, 
stupore,  torpore,  paralysi  etc*  et  plerumque  inte¬ 
ribant.  Ex  his  autem  omnibus  satis  apparebit, 
quid  valeat  Sabina  vi  sua  irritante  corrodenteque; 
ad  alia  igitur  progrediar* 

Ramis  I*  S*  quia  oleo  aethereo  abundant,  utun¬ 
tur,  ut  tineas,  aliaque  ejusmodi  insecta  a  vestibus, 
libris  et  reliquis  id  genus  suppellectilibus  deterre¬ 
ant*  Clysmata  ex  hac  herba  confecta,  id  agere 
feruntur,  ut  sopitos  partus  dolores  resuscitent*  i) 
Marryat  laudat  Sabinam  ob  vim  ejus  fervidam, 
qua  nixus,  eam  ad  efficiendum  artificiali  modo 
praematurum,  vel  ad  accelerandum  naturalem  par¬ 
tum  adhibitam  vult,  atque  tutum  huicque  negotio 
aptum  in  ea  se  invenisse  pharmacon  gloriatur:  a 
qua  ego  opinione  plane  dissentio,  quum  huic 
methodo  ancipiti  et  periculosae  pernicies  subesse 
consueverit.  Versus  uteri  morbosa)  pollere,  dici¬ 
tur,  balneis  injecta,  vel  in  suffitus  forma,  nec 
non  odontalgiam  mitigare,  herbae  nicotianae  im¬ 
mixta,  cujus  fumum  ore  trahunt  aegri.  Medici 
antiquiores  aquae  S.  destillatae  magnam  vim  car- 
minativam  atque  anthelmiruhicam  adtribuebant, 


1)  EoeseWs  Mater,  medica  p.  139. 
2 ;  Loeselie  1.  c. 

nec  Boerhavio  i),  illam  suppressis  haemorrhoidi- 
bus  objicere ,  displicuit.  In  arte  veterinaria ,  quae 
saepissime  oleum  S.  adhibere  solet,  eo  secundinas 
diutius  remanentes  expellunt  atque  solvunt  ,  nec 
negant,  vermibus  eodem  repugnari  posse,  partum¬ 
que  artificialem  maturari.  Non  semper  locum 
habere  videtur,  quod  Renard  2)  se  observasse  di¬ 
cit:  Sabinam,  quam  in  morbis  imprimis  ossium 
adhibuerimus ,  lotio  aegri  ab  eo  inde  tempore, 
quo  salus  speranda ,  peculiarem  et  ingratum  odo¬ 
rem  impertire;  multis  nixus  observationibus  ei 
accedam ;  cum  autem  harum  hanc  in  rem  sit  pe¬ 
nuria  ,  id  omnino  verum  esse  non  potest ,  sed 
utique  verum,  urinae  secretionem  et  organorum  ei 
inserventium  actionem,  adhibita  Sabina,  augeri, 
imo  interdum  tantopere  irritari,  ut  stranguria, 
mictus  cruentus ,  in  fi  animatio  ,  gangraena  etc.  ori¬ 
antur.  Quem  propter  effectum  ab  illustrissimo 
Hufeland  pro  summo  diuretico  torpidis  aegris 
commendatur.  Succum  ossium  specifico  modo  a 
Sabina  emendari,  Hoffmanng)  contendit,  et  quam 
vim  antisepticam  ei  adscripsit  hanc  experimenta  a 
Chavet  4)  instituta  testantur,  cum,  eo  docente,  et 


1)  Chemiae  Fundamenta  Tora,  II.  p,  C8. 

2)  Hufelands  Journ  d.  pr.  Heilkunde  10.  II.  I.  p.88« 

3)  Hoffmann  uber  den  Scharbock  278.  Miinster. 

4)  Hoffmann  1,  c. 


chinam  et  rubiam  tinctorum  vi  antiseptica  valde 
superet,  calamus  vero  ad  eam  propius  accedat* 
Vis  lithontriptica  3  qua  valere  dicebatur,  et  qua¬ 
propter  adhibebatur  i)  ?  prorsus  ei  deneganda  est* 
Plures  alii  effectus,  quos  specificos  ei  tribuerunt, 
quosque  modo  laudarunt,  modo  contemserunt,  ex 
jam  nominatis  deduci  possunt,  nec  non  ex  morbis 
infra  enumerandis,  in  quorum  medela  non  modo 
antiquitas  utebantur  hac  herba  ,  sed  etiam  adhuc 
utuntur. 

Vogt  et  Sundelin  2)  de  Sabinae  effectibus  dis¬ 
serentes  haec  statuunt. 

Sabina,  primo  auctore,  in  balsamicis  procul 
dubio  summum  occupat  locum,  et  hoc  in  medi¬ 
camine  baisamica  cum  acribus  conjuncta  reperiun- 
tur;  duobus  tanquam  his  classibus  interponitur, 
si  pharmacodynamicos  ejus  effectus  spectas* 

Omnium  balsamicorum  una  est  Sabina  quae 
in  nietamorphosin  vegetativi  cujuscunque  organi 
fortissime  agit,  et,  aliis  frustra  in  usum  vocatis, 
necessariam  procreat  incitationem.  Effectus  acri- 
balsamicus,  quo  afficit  systema  lymphaticum  et 
glandulosum,  organa  cutanea,  tunicas  mucosas  et 
serosas,  potest  etiam,  continuo  porrecto  medica¬ 
mine,  in  salutem  aegri  fibrosas  penetrare,  ligamenta 


1)  Acta  medie.  Berolinens.  Dec.  I.  Vol.  7.  p.4-2. 

2)  Deren  Handbucher  der  Arzeneimitteliehre. 

articularia,  tendinum  musculorumque  vaginas,  pe¬ 
riosteum  etc,  Ante  omnia  autem  vasorum,  prae¬ 
cipue  venosorum  actionem  promovet  Sabina,  san¬ 
guinis  in  iis  circulum  excitat,  sanguinem  ipsum 
attenuat,  rubrumque  ejus  auget  colorem  i),  atque 
vehementes  orgasmos  et  aestus  ciet;  ut  immortalis 
jam  Baller  2)  animadverterit,  virginem  quandam, 
consumtis  Sabinae  foliis,  in  haemoptysin  a  san¬ 
guinis  orgasmo  coortam,  incidisse.  Frequentissime 
fit,  ut  post  usum  hujus  medicamenti  volumen 
hepatis  augescat,  bilis  secretio  exaltetur,  hacque 
ratione  stases  et  spissitudo  sanguinis  quaedam  in 
systemate  portarum  obvii  facile  tollatur.  Maxi¬ 
mam  tamen  vim  in  uterum  Sabina  exserit;  ejus 
enim  torpiditati,  atoniae  et  laxitati  medendo,  facile 
impellit  sanguinis  in  eodem  secretionem;  quare 
ab  antiquissimis  inde  temporibus  vim  illam  emme- 
nagogam,  quam  admodum  timent,  huic  potissimum 
herbae  adscripserunt ,  psllentibus  frigidis,  quibus 
Borax  imprimis  annumerator,  oppositae,  suoque- 
cum  jure  ad  pellentia  calida  referendae.  Quamvis 
nonnulli  illam  ejus  vim  comprobant 5), alii  negant 4), 

1)  Freind  .  Emmenag.  Op.  I.  p.  207. 

2)  Historia  stirp»  2.  1662. 

3)  a.  Mar,  Ilerz,  Briefe  an  Aerzte.  B.  2.  p.  Ie6  seq. 
b.  Home  clinical  experimenta,  p.  419  seq. 

4)  a.  Scopuli,  Flor,  carnioiica.  p.  404. 

b.  Sclie,  Uber  de  cognosi.  et  curand.  morb.  h.  p.  163. 


27 


tamen  ejusmodi  esse  videtur  ,  ut  si  strenue  adhi¬ 
bueris  Sabinam,  semper  fere  in  lucem  prodire  soleat. 

In  systema  nervosum  minime  fere  agere  solet 
Sabina,  quem  ei  adfert  effectum,  semper  secun¬ 
darius  est,  nec  hucusque  satis  notus.  Similiter  ac 
oleum  terebinthinae,  potentius  tamen  agit,  sen- 
tiuntque  hunc  ejus  effectum  nervi  praecipue,  quos 
reproductioni  scimus  destinatos. 

De  vi  abortiva  in  specie* 

De  abortiva  Sabinae  vi  necesse  est,  uberius 
disputemus,  quia  hanc  potissimum  huic  plantae 
tribuerunt,  inultique  nos  inde  auctores  sollicitant, 
qui  eandem  aut  negaverunt,  aut  affirmarunt.  Haec 
autem  vis  in  eo  consistit,  ut,  quod  nomen  iain 
habet,  abortum  moveat,  atque  partem  foe talem  ab 
uterina  seiungendo  immaturum  utero  excutiat  foe¬ 
tum,  qui  paulo  post  moritur,  quoniam  Vogtio  s) 
docente,  in  apoplexiam  incidit,  ex  praedominante 
in  eo  venositate  derivandam,  —  Mihi  interro¬ 
ganti,  utrum  omnino  sint  pharmaca,  quae  abor¬ 
tum  ciere  valeant,  et,  si  sint,  utrum  Sabina  prae 
multia  suppeditet  nobis  ea,  respondebitis,  nec 
illud  ex  toto  verum,  nec  hoc  ex  toto  falsum  esse, 
semperque  dubitantem  medium  tenere  debere. 


1)  "VogCs  Pharmacotlynamik  B.  II.  p  115.  §,1892. 

Alia  autem,  excepta  Sabina,  etiam  pharmaca 
quibus  foetum  ex  utero  expellerent*  priscis  mor¬ 
talibus  fuisse  in  promptu,  ex  auctorum  volumi¬ 
nibus  patescit*  Quid  ?  quod  Plato  i)  et  Aristo¬ 
teles  2),  qui  in  sapientia  adeo  claruerunt,  diram 
hanc  artem  tantum  abest,  ut  contemnant,  ut  po¬ 
tius  probare  eam  videantur.  Senecam  3)  laudo, 
luvenalem  4)  Ovidium  5)  5  quibus  displicuit  te¬ 
ter  n  unis  hic  mos*  Primus  vir,  matrem  Helviam 
propterea  laude  dignam  censet ,  quia  spretis ,  quae 
abortum  adducerent,  pharmacis  semper  ab  ipsis 
pie  abstinuerit*  Quamquam  autem  uberrime  lo¬ 
quuntur  antiqui  de  foetu,  quem  immaturam  im¬ 
pudica  quaecunque  puella  utero  suo  expulerit 
et  enecarit,  nullam  tamen  medicaminis  faciunt 
mentionem,  quo  ilia  usa  sit,  ut  scopum  semper 
assequeretur*  Matres  caeterum,  qui  tali  crimine 
semet  dehonestant,  maiora  sibi,  quam  foetui 
damna  infligere  solent,  variaque  nactae  mala,  in 
quibus  eminet  haefrioptysis ,  cum  aliis  aegritudi¬ 
nibus,  quas  inferre  Sabinae  abusus  consuevit,  mc- 


1)  De  legibus  lib.  V. 

2)  Politic.  lib.  VII,  c.  16. 

3)  Consolatio  ad  Helviam  matrem  c.  16- 

4)  Juvenalis  Satyr.  6.  v.  500. 

5)  Amor.  Eleg.  Lib.  II.  14. 


ritas  poenas  luunt.  Audite  Nasonem  i),  qui  his 
distichis  rem  omnem  complectitur; 

5  J  Q  uae  prima  instituit  teneros  convellere  foetus. 
Malitia  fuerat  digna  perire  sua : 

At  tenerae  faciant,  sed  non  impune  puellae; 
Saepe  suos  utero,  quae  necat  ipsa  perit. u 

Nonnullae  et  nostri  aevi  gentes  hoc  semet 
vitio  polluunt,  ac  haec  earum  culpa  tam  levis 
censetur,  ut  nunquam  propterea  in  ius  vocentur  2). 

Quamquam  mulieres,  quae  Sabinam  assum» 
serunt,  saepius  abortum  experiebantur  neque  ta¬ 
men  au  sim  dicere,  semper  eum,  adhibita  S,  herba, 
subque  omnibus  provocari  circumstantiis.  Fuerunt, 
enim  medici,  qui  pluribus  huiusmodi  pharmacis 
abortum  effici  non  potuisse,  observarint.  Consi» 
derandae  hic  sunt  et  constitutio  corporis  et  closis 
compositioque  medicaminis,  et  multae  aliae  res, 
solitum  pharmaci  effectum  saepe  mutantes;  sic, 
ut  e  multis  exemplis  unum  inducam,  robustum 
beneque  valentem  hominem  nullum  ex  quocunque 
medicamine,  quod  debili  valde  noceret,  damnum 
sibi  contrahere,  saepissime  experti  sumus.  Hinc 


1)  Lib.II.  Amor.  Elcg.  XIV. 

2)  a.  Morgenlandische  Reisen  p.  750. 

b*  Relation  du  Canada  par  la  Honton. 
c.  Discursus  medicus,  de  abortu  et  medicamentis 
abortiris  Amt.  I.  N.  L.  m.  Dr.  p»  43. 


sequitur ,  nt  modo  sufficere  queat  Sabina  ad  foe¬ 
tum  ex  utero  expellendum,  modo  frustra  eam  in 
finem  adhibeatur.  Alii  aliter  hac  de  re  iudicarunt. 

Galenus  i),  Sabina,  inquit,  foetum  etiam 
viventem  interficit  et  mortuum  eiicit*  Notum 
erat  quoque  graecis,  pharmacon  sterilitatem  gig¬ 
nens,  quod  droKicv  vocant,  quodque  Sabina  fuisse 
videtur. 

Idem  effectus,  testante  Dioscoride  2)  suffitu 
et  inunctione  olei  S*  producitur, 

Alii  quidem ,  ut  Schroeter  3)  Sabinam  ad 
pharmaca  abortum  producentia  referunt,  sed  hunc 
procreari  in  iis  tantummodo  contendunt  puellis, 
quibus  ad  abortum  sit  dispositio.  4)  Narratur  5) 
etiam,  sex  drachmas  herbae  S,  in  aqua  coctae, 
foetum  septemmestrem,  quatuor  vix  praeterlapsis 
horis,  fuisse  expulsum*  Abortivam  porro  Sabi¬ 
nae  vim  Plenck  6)  etiam  et  Loeseke  7)  defen- 


1)  Galenus,  Simpl,  medicam,  Lib*  VI. 

2)  Dioscoridis  Opera,  Lib.  I,  c,  88. 

3)  Dessen  Pharm.  Lib.  IV,  p.  144. 

4)  a.  Zittmann  Med.  forens.  Centur.  VI.  Cap,  43, 
b.  Ilasennest,  medicin.  Ricliter  L.  I,  N.  II, 

5)  a.  Wedel.  diss.  de  Sabina  p.  23. 

b,  Gottl.  Budaeus  in  Miscell,  med,  chirurg.  pr,  et 
forens,  p.  31. 

6)  Anfangsgninde  d.  gericlul.  ArzneiwissenscL.  p,  101. 

7)  Desseu  Materia  medica  s.  Sabina, 


dant,  ita  tamen  certam  non  esse ,  semperqae  dis¬ 
positionem  ad  abortura  praegredi  oportere,  fatean¬ 
tur*  Eiusdem  opinionis  sunt  alii  auctores,  quos 
lectu  dignos  infra  nominavi,  i) 

Quo  facilius  aboriantur  sceleratae  puellae, 
una  cum  herba  S. ,  drasticis  utuntur,  crebrisque 
venaesectionibus,  atque  haud  raro  accidit,  ut,  fre¬ 
quentes  uteri  pulmonum  que  haemorrhagias  passae, 
exhaustis  paene  viribus,  sanum  tamen  foetum  in 
lucem  edant.  2) 

Quin  experientia  edoctus  asserit  Croan,  3) 
gravidis  nonnunquam  pharmaca  drastica  et  fluxum 
menstruum  moventia,  inque  his  ipsum  Sabinae 
oleum,  quod  tamen  potentissime  pellit,  ulla  sine 
noxa  propinata  esse,  atque  Rollfincldus4)  decoctum 
balneumque  e  Sabina  itentidem  adhibita,  nullam 
foetui  intulisse  noxiam,  imo,  veluti  observationes 


1)  a.  Buttner,  XJnterricht  fur  Wundarzte.  p.  205. 

b.  Buchfaoltz,  Beitrage  zur  gericlitl.  Arzneiwissen- 
schaft  B.  2.  p.  68. 

c.  Jugler,  Aufsatze  medicim  Inhalts,  p»  112. 

d.  Ludwig,  Medicina  forens.  p.  §95. 

e.  Metzger  et  Elsner  med.  gerichtl.  Bibi,  B*  I.  p,  29, 

f.  Vogel,  liistor.  nat.  med,  p.  49. 

2)  Zittmann  1.  c.  Cent.  VI.  Cas,  X. 

3)  Croan  in  Cand.  Chirurg.  p.  130. 

4)  Rollfinch,  Ord.  method,  com.  L.  q,  S.  g.  c*l,  p.  829. 

Wedelii  i)  docent,  integras  decocti  herbae  S. 
mensuras  absque  ullo  effectu  mulieres  ebiberunt* 
Quare  et  Hallerus  2)  affirmat,  Sabinam  minus 
valere  ad  enecandum  et  expellendum  foetum  quam 
alia  sic  dicta  pharmaca  abortiva*  Omnia  talia 
pharmaca  incitantia  et  quasi  specifice  in  uterum 
agentia  abortum  facere  posse  etiam  saepe  fecisse, 
(id  quod  ad  Sabinam  praecipue  pertinet)  testis 
est  Metzger,  qui  tamen  simul  fatetur,  saepe  hoc  , 
a  foeminis  puellisque  medicamentum  frustra  ad¬ 
hiberi  atque  adhibitum  esse*/  Quamvis  igitur 
negari  non  potest,  Sabinam,  suique  similia 
pharmaca,  quae  fervida  dicunt,  abortum  ciere 

1  7  '  » 

posse  et  revera  civisse,  vitamque  tam  foetus,  quam 
matris  infestasse;  abortum  tamen  semper,  his  ad< 
bibitis  medicamentis,  subque  omnibus  provocari 
conditionibus  probari  nequit,  nullumque  me¬ 
dicamentum  abortivum  strictiori  sic  dictum  sensu 
adesse,  iam  Mulier  3)  contendit.  Ita  etiam  foe- 
mina  triginta  annorum  abortum  meditans,  infu¬ 
sum  S*  ingessit,  unde  insigni  vomitu  continuo 
cruciabatur*  Aliquot  post  dies  sensit  diros  dolo¬ 
res,  tandem  abortus  successit,  cum  haemorrhagia 
uteri,  dein  mors*  In  cadavere  vesicula  fellea 


1)  Wedel  1.  c.  p.  22. 

2)  Desseu  Vorlesungen  B.  1.  p.  146. 

3)  Entwurf  einer  gerichtl,  Arznciwissensch,  B.l.  §.243. 

rupta  apparuit,  cum  effusione  bilis  in  abdomen 
et  inflammatione  intestinorum  i),  Mirum  est, 
quod  Zacutus  Lusitanus  2)  hac  nobis  de  re  narrat; 
drastica  enim,  venaesectiones  sexies  vel  octies  ite¬ 
ratas,  unguenta  irritantia  in  vaginam  immissa, 
pessaria,  longam  abstinentiam,  multaque  alia  ad 
excitandum  abortum  non  suffecisse.  Hinc  patet, 
omnia  medicamina  abortiva,  nisi  dispositio  adfue¬ 
rit,  foetus  eliciendo,  ut  supra  iam  indicavi,  im¬ 
paria  esse. 

Qui  nihilominus  dubitet,  pluresque  concupis¬ 
cat  observationes,  quae  quoties  medicamina  abor¬ 
tiva  puellarum  spem  frustraverint,  monstrant, 
scripta  perlegat  infra  citata  5)* 

Ut  nullum  paene  medicamen  est,  quod  uti¬ 
que  vel  iuvat,  vel  nocet,  utque  huius  efficacia  in 
variis  hominibus  semper  varia  est,  et  a  ratione, 
qua  adhibetur  medicamentum,  a  quantitate,  qua 
assumitur,  ab  huxxianae  denique  naturae  statu,  ab 


t)  Mohrenheims  Versuclie  Vol.  11,  p.  245. 

2)  Dessen  Prax.  med.  admirand.  Qbs.  34. 

3)  a.  Roose,  Grundrifs  med.  ger,  Vorlesungen  p.  180. 

b.  Jugler,  Meine  Aufsatze  med,  Inhalts  p.  112, 

c,  Guarenoni^Consultationes  p,  636. 

d.  Somnier,  Miscellan.  Nat.  Curics.  Dec.  1.  Obs.  41. 

e,  Albrecht  id,  opus.  Dec,  1.  Obs.  165. 

f,  Bartholinus,  Miscell.  Nat.  Curios.  Dec.  1.  Obs.  41. 

g.  Rajer  Acta  Acad.Nat.Gurios.  Vol.X.  p.293.  Obs.82» 

innurnerisque  aliis  dependet  conditionibus ,  ita 
quoque  Sabina  medicamentum  absolute  (ut  aiunt) 
abortivum  non  est,  hoc  enim  nomine  ea  solum¬ 
modo  appellanda  essent  medicamina,  quae  seinper 
ac  tuto  abortum  facere  valeant,  quae  vero  suffi¬ 
cientibus  docti  causis  existere  negavimus,  id,  quod 
res  habet  dicturi:  Sabinam  scilicet  sicut  pharma- 
con  aliud,  imbecilli  cuicunque  gravidaeque  foe- 
minae  large  porrectam  aliisve  iunctam  stimulan¬ 
tibus,  interficere  foetum  atque  expellere  posse, 
quod  tamen  hucusque  rarissime  accidit,  neutiquam 
vero  pro  eo  abortivo  esse  habendam,  quod  in 
omni  rerum  natura  nondum  deteximus,  nec  un¬ 
quam  detecturi  sumus* 

i 

Sabinae  usus  in  morbis. 

Adhibetur  autem  Sabina  tam  in  acutis  quam 
in  chronicis  morbis;  frequentius  tamen  in  his, 
rarius  in  illis*  Maximam,  nisi  quid  obstat,  sa¬ 
lutem  laxis,  torpidis  et  phlegmaticis  constitutio¬ 
nibus  afferre  consuevit,  imprimis  in  iis,  quos 
statu  pituitoso  laborare  experti  sumus. 

Caute  tamen  adhibenda  est  in  iis,  qui  con¬ 
gestionibus  et  inflammationibus  obnoxii  sunt,  vel 
constitutione  robusta,  fibra  rigida,  et  orgasmo  san¬ 
guinis  insignes.  Plane  abstinendum  ab  ea  in  gra¬ 
viditate,  destructionibus  organicis,  intumescentiis 
viscerum,  habitu  phthisico  et  apoplectico* 

Conducere  solet  aegris : 

I.  In  morbis  systematis  vasorum,  praesertim 
venosorum,  ubi  ex  minuta  torpidaque  actione  et 
tunicarum  atonia,  stases,  obstructiones,  retentio¬ 
nesque  e*  g.  in  cute,  utero,  tunicis  serosis  et  fibro¬ 
sis,  in  peristeo,  visceribus  etc,  fere  oriantur, 

II.  In  morbis  systematis  vegetativi  et  repro- 
ductionis,  ubi  cum  secretione  resorhtio  adaugenda, 
nobisque  cum  extravasationibus,  et  profecta  inde 
perversa  mixtione,  quae  in  venosa  praecipue  syste¬ 
mate  sedem  habet,  res  est. 

III.  Tn  morbis  nervorum  torpidis  ac  paralyti¬ 
cis,  maxime  in  iis,  quibus  systema  gangliorum, 
organis  reproductivis  dicatum,  affectum  est. 

His  enumeratis,  in  singulos  descendamus  mor¬ 
bos,  dictari,  quibus  Sabinae  usus  praecipue  con¬ 
veniat,  Sunt  autem : 

i)  Amenorrhoeae,  Menostasiae,  suppressiones¬ 
que  mensium,  aliaque  id  genus  mala,  quae,  cum 
chlorosi,  stasibus  etc.  conjuncta  ex  atonia  prae- 
primis,  laxitate  et  torpore  partium  genitalium  ori¬ 
ginem  ducunt,  i)  His  maxime  adversari  dicitur 

1)  a.  Home  1.  c.  p.  448. 
b.  Marcus  Herz  1,  c. 

c*  Wedebind,  Aufsatze  uber  verschiedene  wichtige 
Gegenstande  der  A.  G.  S.  p,  278. 
d.  Ebenderselbe  in  Hufelands  Journ.  der  pr.  Heilk. 
B.  X.  St.  11.  p.  66, 

C  2 

Sabina,  quam  tamen  iis  periculose  administrabi¬ 
mus,  quos  synochicae  indolis  morbus  seu  stheni- 
cus  male  habet*  Facile  enim  (his  in  casibus)  in 
perniciem  laborantis  haemorrhagias  aliaque  damna, 
hoc  usi  medicamine  excitaremus.  Cave  etiam,  ne 
Sabinam  uterum  gerere  incipientibus  porrigas; 
nam  ita  facillime  apoplexiam  foetus  contraheres, 
quae  ipsi,  ni  ante  partum,  peracto  tamen  eo,  ut 
Vogtio  i)  visum  supervenerit.  Ad  pellendos  men¬ 
ses  S.  tam  extrinsecus,  quain  intrinsecus  adhibetur; 
Rowley  pediluvia  ex  ea  parari,  oleum  autem  ejus 
abdomini  vel  feminibus  inungi  jussit,  hunc  ut 
effectum  impetraret;  contra,  quae,  ut  idem  asse¬ 
queretur,  universalia  alii  ex  eadem  balnea  confici¬ 
enda  atque  adhibenda  curarunt* 

q)  Dysmenorrhoeae;  his  malis  se  ea  laudabili¬ 
ter  obluctatum  fuisse  Koppius  contendit;  magna 
autem  hic  cura,  magna  perseverentia,  magna  dili¬ 
gentia  opus  est;  has  enim  aegritudines  pertinacissimas 
esse,  vobis  persuadeatis*  Proficiscuntur  autem  ex 
uteri  atonia,  ejusque  minuta  vitalitate,  iisque  ad¬ 
jungi  solet,  et  sterilitas,  et  amplexus  venerei  quod¬ 
dam  desiderium;  aegrotae,  ubi  in  propinquo  est 
menstruorum  fluxus,  vehementibus  doloribus  coli¬ 
cis  similibusque  inter  pariendum  incommodis  cor- 


1)  Yogt’s  Pharmacodynamik  B,2*  p,H5.  1892. 


ripiuntur,  quam  medici  aegritudinem  colicam 
menstrualem  vocarunt,  quamque  Koppius  nulli 
cessuram  citius  remedio,  quam  Sabinae  decocto 
vel  infuso,  cui  boraci3  paululum  admisceatur,  me® 
moriae  prodidit. 

5)  Multi  puerperarum  morbi.  In  his  eam 
magno  cum  fructu  adhibuerunt  Wedekind  1)  Kopp 
et  Baylers),  quapropter  et  in  intumescentia  uteri 
ex  frequenti  abortu,  vel  partu  exorta,  et  in  lochio- 
rum  fluxu  subito  suppresso,  et  in  haemorrhagiis 
ex  atonia  et  torpore,  ubi  putridus  fere  sanguis  ac 
mali  odoris  egeritur,  et  in  leucorrhoea  habituali 
maligna,  cujus  causa  in  utero  ipso  quaerenda,  et 
in  carcinomatosia  hujus  organi  ulceribus  magno 
esse  usui  Sabina  solet,  atque  perinde  fere  est,  ex¬ 
terne  sive  interne  aegrotae  eam  porrexeris. 

4)  Multa  etiam  Sabinae  a  Rave  concessa  est 
vis  in  arthritide  atonica  fixa,  inveterata,  in  intu- 
mescentiis  ossium,  contractionibus,  anchylosi  a 
causa  arthritica;  neque  minus  in  osteomalacia,  3) 
quam  e  causa  et  ipsa  arthritica  manasse  probabile 
est,  salutiferam  eam  tulerunt  plurimae  observatio¬ 
nes;  nec  Hufelandius4)  ille,  vir  summae  auctori» 


1)  Wedekind  1.  c. 

2)  Hufeland’s  Journal  der  pr.  Heilk.  B.9.  St.  1.  p.123, 

3)  Hufeland’s  Journal  der  pr.  Heilk.  B.20.  St.  i,  p.83. 

4 )  Dessen  Journal  B.  27.  St,  4.  p,  180. 


tatis  facere  potuit,  quin  potissimum  maximeque 
adversum  vim  ad  curandam  arthritidem  in  Sabina 
collocaret,  hancque  hac  in  aegritudine,  tanquam 
specificam  praedicaret,  atque  opinaretur,  non  satis 
adhibitum  fuisse  laudabile  hocce  remedium,  quod 
in  hydropibus  atonicis,  omnibusque  morbis,  ubi 
lotii  secretio  et  excretio  audaugenda  foret ,  inque 

chlorosi  atonica  laborantibus,  si,  electa  olei  aethe- 

/ 

rei  forma,  ab  una  incipiens  tres  usque  ejus  guttas 
propinandas  curaveris,  magno  esse  emolumento, 
sibi  visum  sit* 

5)  Scorbutum  hocce  tollere  remedio  primum 
annixus  est  in  nosodochio  monasteriensi  L.  HofF- 

t 

mann  i),  cui  tollendo  ejusdem  vel  balnea  vel  cata¬ 
plasmata  paria  fore  monstravit;  quamquam  et  Ma- 
ximilianum  Stoll  2)  eodem  jam  remedio  eundem 
in  morbum  acriter  pugnasse  video ;  doleo  interim, 
quod  nullas  observationes  eruere  possum,  recen- 
tiori  tempore  institutas  atque  collectas,  ut  antis- 
corbuticam  Sabinae  vim,  quum  hucusque  dubiam 
credimus  nec  satis  ventilatam,  certam  nobis  tradant 
atque  exploratam* 

6)  Antiqui  jam  medici,  Hiuierwollfio  5)  auctore, 


1)  IlofTmann  1.  c.  $.292, 

2)  Stoll  Pruelectiones  p.  13. 

3)  Miscellan.  Acad.  Natur.  Curios.  Dcc.  2.  p,  146.  Ob¬ 

servatio  82.  Anno  1788. 

Sabina,  quam  paralyticis  morbis  a  laesa  alicujos 
organi  reprodnctivi  functione  productis  opponi¬ 
mus,  ad  sanandam  paralysin,  causae  vel  rheuma¬ 
ticae  vel  arthriticae  originem  debentem,  usi  sunt* 
Idem  auctor  gelatinosum  hujus  arboris  fungulum, 
qui  coelo  liumido  progerminare  solet,  colligi  et 
in  aqua  solutum  paralyticae  parti  infriari  jubet* 
Sed  ullum  citra  dubium  major  in  Sabinae  spiritu 
et  oleo  vis,  quam  in  hac  gelatina* 

7)  De  laudata  a  maioribus  eius  vi,  qua  asth¬ 
matibus,  ictero,  rhachitidi,  exanthematibus,  rheu¬ 
matismo,  odontalgiae,  scabiei,  herpeti,  aliisque 
systematis  vegetavi  vitiis  occurisse  fertur,  pauca 
duntaxat  proferamus,  cum  experientiis  nostra 
memoria  id  confirmantibus  destituamur* 

g)  Decoctum  foliorum  S*  si  potari,  vel  con¬ 
tusam  eius  herbam  oleum  ve  aethereum  ventri 
inungi  labes,  vermes  expelles,  quo3  etiam  uno 
succi  illius  herbae  expressi  cochleari,  cui  lactis 
pauxillum  et  sachari  admistum  sit,  auxeris  ac 
sollicitaveris  1)*  Attamen  cum  potiora  habeamus 
anthelminthica,  illis  nostro  aevo  merito  carebi- 
mus,  si  vermes  expellendi  nobis  sunt.  Vis  lithon- 
tripticae  plane  Sabinam  expertem  esse,  iam  supra 
indigetavimus* 


1)  Rajus  h,  pl.  .1.  c. 

9)  Extrinsecus  adhibita  Sabina  his  in  morbis 
medentibus  usui  esse  consuevit: 

Pulvis  inspersus  et  balnea  ex  ea  confecta  ca¬ 
riem  ossium  1),  spinam  ventosam  non  veneream  2), 
necrosin ,  cerebrique  fungum  minuit,  spissi- 
usque  eiusdem  infusum  exostosi  utile  se  praes¬ 
titit,  id  quod  3)  Hoffinann  haud  semel  expertus 

est*  Neque  parum  confert  ad  sanandam  gangrae- 

\ 

nam  et  ulcera  chronica  sordida ,  scorbutica  purifi¬ 
canda  4)  ♦  quibus  in  malis  pulvis  eligendus  est, 
quem  meile  imbutum  applicamus  5)*  Vogler  6) 
syphilitica  faucium  ulcera  gargarismate  e  decocto 
S*  facto,  cui  calamus  miiciatur,  paululumque  hy- 
drarg*  muriatici  corrosivi  admisceatur,  luenda 
esse,  praecipit*  Ipsa  cancrosa  ulcera,  quae  S. 
pulvere  conspergeret,  medicasse  seinet  Lieutaud  7) 
proposuit,  unde  etiam  omnium  animi  suspicione 
tenebantur,  celebratum  illum  pulverem,  quem 
Guy  in  cancri  perniciem  .paravit,  Sabinam  conti- 


1)  HoiXmann  1.  c.  p.426. 

2)  WerllioJff  Op.  e  Wichmann  p.  726. 

3)  1.  c. 

4)  1.  c. 

5)  Rajas  1.  c. 

6)  Vogler,  Pharmaca  selecta. 

7)  Lieutaud  Mater,  medica  p.  232. 


nere  debere  i),  Decoctum  aceto  confectum, 
multum  valere  in  gangraena  nosocomiali  conten¬ 
dit  Horn  et  Renard  2).  Pulvis,  quem  in  verru¬ 
cis  porrisve  adhibes,  vim  cathaereticam ,  Alfonso 
Ferro  3)  testante,  manifestat.  Quas  verrucas 
syphiliticas  tam  pertinaces  esse  accepimus,  ut  ad¬ 
hibito  ad  ptyalismum  usque  hydrargyro  ne  eva¬ 
nescant  quidem ,  imo  argento  nitrico  exstinctae 
mox  reviviscant  4))  omnino  autem  pulveri,  nec, 
quod  mirum  est,  decocto  Sabinae  cedant  5)*  Ubi 
induruerunt  hae  verrucae,  humectandae  sunt,  an¬ 
tequam  eas  pulvere  conspergas,  ut  adhaerescat; 
quem  in  finem  pultem  ex  cepis  in  oleo  assatis 
laudant,  cui  ubi  superdatur  Sabinae  pulvis,  verru¬ 
cae  in  mucum  album  mutatae  facile  radicitus  de¬ 
lentur  6);  neapolitano  etiam  unguento  hic  pulvis 
utiliter  immiscetur,  quo  exceptus  facilis  est  appli¬ 
catu,  impeditque,  quominus  verrucae  s.  condylo- 


1)  Dahlberg  in  f.  litteris  d.  17.  Januar  1776. 

2)  a.  Renard,  uber  den  Hospitalbrand.  Mainz  1815-  p.17» 
b.  Horn,  Erfahrung  uber  die  Heilung  des  Lazareth- 

iieber  u.  s.  w.  p.  117, 

3)  De  carunculo  s.  callo,  quae  cervici  vesicae  innas¬ 
citur.  Dion  1553.  3. 

4)  Dease,  in  Med.  Commentar.  T.  I.  p.  334. 

5)  Fabre,  Traite  de  maladiea  veneriennes  T.  I,  p,  361. 

6)  Gardinier  in  Girtannera  Abh,  von  den  venerischen 
Krankii.  T.  1,  p.  337. 


mata  renascantur,  i)  In  syphiliticis  nympharum 
verrucis  nihil  praestitit  2) ,  condyloinata  autem 
circa  anum  obvia  subinde  delet  3);  neque  minus 
melli  vel  adipi  immixtus,  illas  verrucas,  prius 
abscissas,  plane,  ut  Voigtel  observavit,  exstinguere 
solet*  4)  Cum  Monasterii  degebam,  in  nosocomio 
militari  saepe  mihi  animadvertere  contigit,  quam 
vim  moderante  strenue  artifice  Br*  Wutzer,  Sabina 
salutiferam  ostenderet  in  condylomatibus  praeci¬ 
pue  ani  curandis,  hic  enim  doctissimus  vir,  quem 
praeceptorem  habuisse  gaudeo,  unguentum  Sabinae, 
resectis  ante  verrucis,  imponi  jussit,  et  malum 
atrox  prorsus  evanuit*  In  Brittania  persaepe  hoc 
unguentum,  irritantis  loco  Ph.  B*  juxta,  in  usum 
vocari  a  medicis,  jam  alias  monui* 

Formulae  Sabinae  medicae* 

Formulae  S.  solitae  sunt:  pulvis  S*  conserva, 
extractum,  decoctum,  infusum ,  oleum  coctum,  in¬ 
fusum  et  aethereum,  Tinctura  simplex  et  compo¬ 
sita,  Tinctura  kalino - sabinata ,  Spiritus,  Elaeosa- 


0  Lil,  in  den  Sammlungen  fur  pr.  Aerzte  B.  IX.  p  9. 

2)  Ruhle,  Beitriige  uber  Gegenstande  der  Arzeneikunde 
B.  I.  p.  47. 

3)  Bell,  system  of  surgery.  Vol.  11.  p.  266* 

4)  Dessen  Arzeiieimittellehre  B.  2.  p.  282. 

charum,  Unguentum,  Liquor  mundificans  Vogleri 
etc* 

\ 

t 

Antidota; 

Si  quis  nimiam  Sabinae  copiam  devoravit,  ita, 
ut  venenatis  illius  nos  terreat  effectibus,  statim, 
multo  nondum  ab  illa  inde  calamitate  praeterlapso 
tempore,  emeticum  assumat*  Ubi  autem  tardius 
talem  ad  aegrum  vocati,  salutiferas  illas  horas,  jam 
praeteriisse  videmus,  nec  ulla  spes  est,  vomitu 
ingestam  Sabinam  expelli  posse;  in  sanguinis  de¬ 
tractionibus  tam  universalibus  quam  topicis  ,  in 
involventibus  etiam,  oleosis,  mucilaginosis,  laxan¬ 
tibus,  quae  mitiora  sunt,  omnem  miserrimi  salu¬ 
tem  collocabimus* 

CURRICULUM  VITAE 
EX  DECRETO 

GRATIOSI  MEDICORUM  ORDINIS 
BEROLINENSIS  ADIECTUM. 


Ego,  Ernestus  Friedericus  Voigt,  evangelicae 
religioni  addictus,  Ichtershusae  prope  Erfordiam 
anno  millesimo  octingentesimo  secundo  die  sexto 
mensis  Aprilis,  patre  carissimo,  chirurgo  forensi 
et  matre  optima  e  gente  Gloecheriana  natus  sum» 
Parentes  tamen  jam  dudurn  praematura  morte 
mihi  ereptos  esse,  vehementissime  doleo.  Quibus 
mortuis  Heliopolin  urbem  Palaeomarchiae,  adhuc 
infans  petii,  et  litterarum  rudimentis  instructus, 
gymnasium,  quod  ibi  floret,  ducibus  Heinzelmann 
et  Solbrig  per  sex  annos  frequentavi. 

Anno  millesimo  octingentesimo  vicesimo  alum¬ 
nis  Academiae  militaris  medico-chirurgicae  adscrip- 
tus ,  per  triennium  pro  viribus  meis  disciplinis 
medicis  studui,  nec  non  per  annum  integrum 
chirurgi  inferioris  munere  in  nosocomio  caritatis 
functus  sum* 


Interfui  autem  per  studiorum  meorum  curri¬ 
culum  hic  virorum  Illustr.  et  Celeberi,  praelectio¬ 
nibus:  Philosophicis  a  Cei.  Wollf,  physice,  chemia 
et  pharmacia  a  Cei*  Turte  imbutus  sum.  Interfui 
111.  Knape  osteologicis  demonstrationibus;  111*  Ru- 
dolphi  et  Knape  Anatomiam  Encyclopaediam  et 
Methodologiam,  Splanchnologiam  et  Syndesmolo» 
giam ,  111.  Link,  Botanicen  et  Toxicologiam  me 
docuit.  Scholas  physiologicas  apud  Cei.  Koreff  et 
Cei.  Eck  frequentavi.  De  medicina  forensi  atque 

arte  formulas  conscribendi  medicas  111*  Knape*  de 

. 

materia  medica  Cei.  Osann  audivi.  Pathologiam 
universalem,  Semioticen  therapiam  tam  generalem 
quam  specialem  111*  C.  W*  Hufeland  et  Cei.  Fr* 
Hufeland  et  111*  Iiorn,  doctrinam  artis  obstetriciae 
theoreticae  et  practicae  Cei*  Kluge  mihi  tradide¬ 
runt.  In  chirurgia,  omnibusque  hanc  spectantibus 
disciplinis  111.  Graefe,  111*  Piust,  Cei*  Kluge  et  Gei* 
Iimgken,  in  morbis  psychicis  Cei*  Nemnann  mihi 
duces  fuere.  Excercitationibus  clinicis  tum  medi¬ 
cis  tum  chirurgicis  111*  Hufeland,  Piust,  Graefe  et 
Neumann,  interfui* 

Quibus  studiis  absolutis,  ut  satisfacerem  mili¬ 
tiae,  munus  chirurgi  militaris  Monasterii  suscepi* 
Inter  quod  tempus  sub  auspiciis  Dr.  Wutzer,  in 
instituto  ibi  florente  chirurgico,  varias  praelectio¬ 
nes  ad  medicinam  pertinentes  audire  mihi  licuit* 
Chemia,  diaeteticen  Dr.  Bodde,  anatomia  theore- 

tica  et  arte  cadavera  rite  secandi,  chirurgia  et  aki- 
urgia  Cei*  Wutzer  et  Zumbrink  me  instituerunt. 
De  botanice  et  historia  naturali  Dr*  Roedig  et 
Boeninghausen ,  de  arte  obstetricia  Dr.  Haindorf 
audivi*  Explicationes  librorum  Celsi  L.  Waldeck, 
Psychologiam  et  logicen  Cei.  Esser  frequentavi. 
Mense  Augusti  anni  praeterlapsi  Berolinum  revo¬ 
catus  et  legioni  equitum  dimacharum  adscriptus 
denuo  ad  hanc  almam  mus  arum  sedem  ad  spiravi, 
ut  studia  absolverem* 

Tentamine  et  examine  rigoroso  rite  superatis 
nihil  ob futuram  spero,  quominus,  dissertatione 
conscripta  atque  defensa,  summi  in  medicina  et 
chirurgia  honores  per  Decanum  maxime  spectabi¬ 
lem  in  me  conferantur* 


I. 


THESES  DEFENDENDAE. 


i. 

Omnis  ratio  infibulandi  veterum  recentioramque, 
manustuprationis  causa,  plane  reiicienda  est, 

II. 

Compressio  arteriae  cruralis  temporaria,  ad  pro¬ 
vocandos  menses,  non  sufficit, 

III 

Narcotica  remedia  in  sangniferum  magis  et  pri¬ 
mario  agunt,  quam  in  systema  nervorum* 

IV. 

Generatio  unius,  destructio  alterius  est,1 

V. 

Remedium  sic  dictum  absolute  abortivum  in  ma¬ 
teria  medica  deest. 

Vi. 

Incisio  fistularum  ani  in  genere  ligaturae  praefe¬ 
renda  est. 


